section_heading: Životopis
paragraph_text: U Norvalu, gradiću 50-ak km od Toronta, Hrvati, većimom Hercegovci, 1970-ih su osnovali svoju župu pod dušobrižništvom hrvatskih redovnika - franjevaca, za to prikupili novac i 1977. godine u blizini Norvala kupili su zemljište i upustili se projekt izgradnje Hrvatskog društvenog i kulturnog centar. Prvi fratar koji je došao na Centar bio je fra Leon Galić 1977. godine. No, ovaj Hrvatski centar nije naišao na odobravanje lokalnih hrvatskih svećenika. Hamiltonski biskup Paul Reding nije Galiću niti ikojem fratru dopustio obavljati svećeničke obrede na ovom novom Hrvatskom Centru, a Galić je povučen 1979. godine. Hercegovačka franjevačka Provincija, a ni hrvatska franjevačka kustodija u Chicagu nisu smjele na Centar poslati novog fratra. Saznavši za ove događaje, fra Berto Dragičević i fra Mladen Čuvalo su bez dozvole crkvenih vlasti samoinicijativno došli i preuzeli dužnost dušobrižnika. Po njihovom dolazku na Centru počinju veliki građevni zahvati. Hamiltonski biskup Paul Reding bio je na strani svjetovnih hrvatskih svećenika, nasuprot franjevcima. Poslije njegove smrti, u prosincu 1983., za šefa hamiltonske biskupije je postavljen je biskup Anthony Tonos, umjereniji od Redinga.Dragovoljac.com Zvonimir R. Došen: ,Norvalska skupina', 13. siječnja 2017. (pristupljeno 9. kolovoza 2018.)